Senin, 04 Juni 2007
Kepribadian Minang
KEPRIBADIAN MINANG
Yus Dt. Perpatih
Assalamu'alaikum Wr. Wb
Alhamdulillah, dengan mengucap syukur kehadirat Allah SWT, pada penghujung tahun sambilan baleh lapan puluah tujuah ko, tahun ka salapan badirinyo Balerong Group Jakarta. Kami dapek kasampatan manampilkan sabuah paket spesial, yaitu ceramah adat Minangkabau nan kami bari judul "Kepribadian Minang ".
Kalau salauik salaman nangko kami datang manamui para penggemar jo curito-curito drama nan batemakan adat dan agamo, mako kini kami mancogok jo bantuak ceramah. Insya Allah dengan fersi baruko kironyo pesan-pesan balerong akan labiah luas dan mantap mencapai sasarannyo. Dan seandainyo masyarakat menghendaki, maka sarial bariukuiknyo akan manyusul sacaro berkala. Akan kami cubo maangkek parmasalahan sampai dimano peranan adat dalam pembentukan pribadi manusia Minang, bia sacaro perorangan ataupun sacara kelompok. Tantu sajo sampai bateh-bateh nan mungkin dan patuik kito jangkau.
Dunsanak pandanga nan kami hormati.
Takalo Ambo tagak di corong studio rekaman wakatu mambuek kasetko, Ambo mambayangkan sadang maado'i majelis anak-anak mudo Minang. Satu forum dimano sedang berlangsung dialog antaro mamak jo kamanakan, sadang berkomunikasi antaro adiak jo kako atau sadang berbincang-bincang anak jo bapaknyo. Dan sabananyolah sajak samulo lah tapasang niat dalam batin kalau materi kaset nangko ambo alamatkan kapado generasi penerus Minangkabau, di rantau ataupun di kampuang. Tapi alangkah berbahagianyo kami, sakironyo pangajaran ringan nangko adoh juo manfaatnyo kapado generasi nan labiah tuo, minimal sebagai bahan perbandingan. Mudah-mudahan sajo.
Angku-angku dunsanak pandanga.
Sacaro jujur kami akui, bahwa kalau dipandang dari segi penguasaan ilmu adat, rasonyo sio-siolah kami manatiangkan ceramah sarupo iko. "Alun baban patuik di galeh", kami katokan baitu sabab berbicara mengenai adat adolah berbicara tentang kemanusiaan. Baitu luasnya ruang lingkup permasalahan nan manjadi wawasan adat Minang itu sendiri. Tidak sajo cultural, yo skopnyo mancapai bidang sosial, bidang ekonomi, politik, agamo, hukum dan lain sebagainyo. Terlalu kompleks memang, apolai bagi kami nan tidak sempat mengenyam pendidikan di perguruan tinggi.Namun samantang pun baitu didesak oleh hak dan kewajiban sebagai warga Minang nan cinto Minang, ditambah dengan beban moral sebagai pemangku adat, mako kami maraso terpanggil untuk berbuat, sampaikan walau seayat. Itulah modal kami
Diposkan oleh dr. H. K.Suheimi di 20.26
Label: Kepribadian Minang
Tidak ada komentar:
Langganan: Poskan Komentar (Atom)
ind_Latn min_Latn min_Latn min_Latn taq_Latn min_Latn min_Latn min_Latn min_Latn min_Latn min_Latn zsm_Latn min_Latn ind_Latn ind_Latn